Diari Oficial de la Generalitat Valenciana


Sumari del DOGV 5624, del 23-10-2007 (2007/12521)

Notificació a Diseños Técnicos de Levante, SL. Expedient número V-07/2007.
--------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12663


Data del document
:   15-10-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació a Diseños Técnicos de Levante, SL. Expedient número V-07/2007. [2007/12139]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Diseños Técnicos de Levante, SL, que s'ha dictat laude en l'expedient referenciat i, atés que no n'ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal: president: Ramón Escrig Moreno. Vocals: Aurora Costa Vicente, Palmira Martínez Ferri, que en justifica l'absència. Secretària vocal suplent: Amparo Peris Catalá. Parts: Reclamant Transportes Alfonso Zamorano, SL-Transportes DHL Express, representada per Luis Serrano Pérez. Reclamat Diseños Técnicos de Levante, SL, que no compareix a l'acte de la vista. Citat per publicació en el DOCV.  
A València, el 3 d'octubre de 2007 i a les 12,05 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-07/07 i es procedix a la realització de la vista oral respecte de la reclamació següent: impagament de ports. Inassistència del reclamat. Notificació i citació per publicació DOCV.  
Iniciada la vista oral pel president es procedix a comprovar la identitat de la part compareixent i la qualitat amb què intervé. Es comunica que davant de la reiterada impossibilitat de citació i notificació realitzada a través de Correus es va procedir a la publicació en el DOCV núm. 5577 de 14.08.2007.  
A continuació, es concedix la paraula a la reclamant que s'aferma i ratifica en la demanda i es remet a les proves i documents aportats i que basa en els antecedents de fet següents:  
1. Com a conseqüència de les relacions comercials existents entre les parts es van realitzar diversos transports durant els mesos de setembre i octubre de 2006, que van donar lloc a les factures núm. s/0618496 per un import de 479,88 euros i la núm. s/0620742 per un import de 160,25 euros.  
Sol·licita que siga el seu dret reconegut i es condemne la reclamada al pagament de la quantitat total de 640,13 euros.  
S'apliquen els següents fonaments jurídics:  
1. La competència territorial de la Junta, de la qual res s'al·lega, la determinen els articles 6 i 7.2 del Reglament de la LOTT (RD 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
3. Donada l'absència de la vocal representant d'empreses carregadores, que va excusar-ne l'assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el Reglament de Desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
4. Comprovats els aspectes manifestats per la reclamant per mitjà de la prova documental adjunta a la demanda i atés que no hi ha manifestació en contra de la demandada han d'estimar-se els fets i la quantitat reclamada.  
La citació en el DOCV s'ha fet en l'últim domicili conegut segons ha sigut acreditat per la reclamant amb un certificat del Registre Mercantil de València i Província.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Alfonso Zamorano, SL - Transportes DHL Express representada per Luis Serrano Pérez contra Diseños Técnicos de Levante, SL, ja que dels fets relatats, documents probatoris i declaracions efectuades s'establix que s'ha realitzat el transport dins de les condicions contractuals convingudes i ha de ser abonat l'import.   
Per tot això, Diseños Técnicos de Levante, SL, haurà d'abonar a Transportes Alfonso Zamorano, SL - Transportes DHL Express la quantitat de sis-cents quaranta euros amb tretze cèntims (640,13 €).   
Este laude serà executiu si no es complix dins del termini de vint dies, comptadors a partir de l'endemà de la recepció.  
Contra esta resolució cal únicament acció d'anul·lació davant de l'Audiència Provincial de València, que haurà de presentar-se dins dels dos mesos següents de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents de la notificació d'este.  
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes.»  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 15 d'octubre de 2007.- El president de la Junta Arbitral de Transports de València: Ramón Escrig Moreno.